O‘zbekistonning qaysi hududida fevral oyida eng ko‘p oila qurilgani ma’lum qilindi

O‘zbekistonda 2022-yilning fevral oyida 17 ming 824 ta nikoh holati qayd etilgan. Bu haqda Davlat statistika qo‘mitasi xabar qildi.

Qayd etilishicha, ko‘rsatkich o‘tgan yilning fevral oyiga nisbatan 1 ming 478 taga ko‘p. Hududlar kesimida eng ko‘p nikoh Samarqand viloyatida qayd etilgan — 1 ming 883 ta. Ikkinchi o‘rindagi Qashqadaryo viloyatida Samarqanddagidan bitta kam nikoh tuzilgan 1 ming 882 ta. Uchlikni 1658 ta nikoh holati bilan Xorazm viloyati yakunlagan. To‘liq ro‘yxat quyida:
Eslatib o‘tamiz, O‘zbekistonda 2022-yil 1-yanvar holatiga ko‘ra, doimiy aholi soni 35 271,3 ming kishini tashkil etib, 2021-yil 1-yanvarga nisbatan 712,4 ming kishiga yoki 2,1 foizga ko‘paygan. 2021-yilda O‘zbekiston bo‘yicha 305 082 ta nikoh, 39 227 ta nikohdan ajralish holatlari qayd etilgan.
2022-yilning 7-mart soat 18:00 holatiga ko‘ra O‘zbekistonda doimiy yashovchi ayollar soni 17 million 587 ming 908 nafarga yetgan. Ma’lum qilinishicha, ayollar mamlakat doimiy aholisining 49,7 foizni tashkil etmoqda.
O‘zbekiston bo‘yicha yanvar oyida jami 1 ming 437 nafar egizak chaqaloq tug‘ilgan. Shundan qiz bolalar 49,5 foizni, o‘g‘il bolalar 50,5 foizni tashkil etgan.